Արա Կիւլեր ծնած է 16 օգոստոս 1928-ին, Պոլիս: Հայրը կը կոչուէր Տաճատ: Յաճախած է Կեդրոնական եւ Մխիթարեան վարժարանները: Թատրոնի բոլոր ճիւղերուն մէջ աշխատանք տարաւ: Բեմադրութիւններ ըրաւ եւ, թատերախաղեր գրելու ցանկութեամբ, աշակերտեց թուրք թատրոնի նշանաւոր ներկայացուցիչ Մուհսին Էրթուղրուլի: 1950-ին սկսաւ որպէս լրագրող աշխատելու «Ենի Իսթանպուլ» թերթին մէջ: Շրջանաւարտ եղաւ Պոլսոյ համալսարանի տնտեսագիտութեան բաժանմունքէն: 1958-ին «Թայմ Լայֆ», «Փարի Մաչ» եւ «Սթերն» պարբերաթերթերուն մէջ որպէս լուսանկարիչ պաշտօն ստանձնեց: Պաշտօնավարեց «Հայաթ» պարբերաթերթին մէջ` որպէս գլխաւոր լուսանկարիչ: 1953-ին ծանօթացաւ Հենրի Քարթիէի Պրեսոնի հետ` մասնակցութիւն բերելով «Փարիզ Մակնում» գործակալութեան: